open-index/open-wikipedia-markdown huggingface dataset:
Λουίζα του Άνχαλτ-Μπέρνμπουργκ

H **Λουίζα** (γερμ. *Luise von Anhalt-Bernburg*, 30 Οκτωβρίου 1799 - 9 Δεκεμβρίου 1882) από τον Οίκο των Ασκάνια ήταν κόρη του Δούκα του Άνχαλτ-Μπέρνμπουργκ και με τον γάμο της έγινε πριγκίπισσα της Πρωσίας.

## Βιογραφία
Η *Βιλελμίνη Λουίζα* ήταν το δεύτερο (επιβιώσαν) παιδί και η πρώτη (επιβιώσασα) κόρη του Αλεξίου Φρειδερίκου Χριστιανού του Άνχαλτ-Μπέρνμπουργκ και της Μαρίας Φρειδερίκης, κόρης του Γουλιέλμου Α΄ της Έσσης.

## Οικογένεια
Παντρεύτηκε το 1817 τον Φρειδερίκο της Πρωσίας και είχε τέκνα:
* Αλέξανδρος (1820 - 1896), Πρίγκηπας της Πρωσίας, στρατηγός του πεζικού.
* Γεώργιος (1826 - 1902), Πρίγκηπας της Πρωσίας, στρατηγός, ποιητής και θεατρικός συγγραφέας.

## Πηγές
* Williams, Kate (2008). *Becoming Queen Victoria*. New York: Ballantine Books. ISBN 978-0-345-46195-7.
* King, Irene M. (1967). *John O. Meusebach: German colonizer in Texas*. University of Texas Press.

## Παραπομπές


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πρώσοι ευγενείς
Κατηγορία:Οίκος των Χοεντσόλερν
Κατηγορία:Πριγκίπισσες της Πρωσίας
Μαρία Φρειδερίκη της Έσσης-Κάσσελ (1768-1839)

:*Να μη συγχέεται με την ανιψιά της [[Μαρία Φρειδερίκη της Έσσης-Κάσσελ (1804-1888)]].*

H **Μαρία Φρειδερίκη** (γερμ. *Marie Friederike von Hessen-Kassel*, 14 Σεπτεμβρίου 1768 - 17 Απριλίου 1839) από τον Οίκο της Έσσης ήταν κόρη του Εκλέκτορα της Έσσης και με τον γάμο της έγινε δούκισσα του Άνχαλτ-Μπέρνμπουργκ.

## Βιογραφία
Ήταν η πρώτη κόρη του Γουλιέλμου Α΄ της Έσσης και της Βιλελμίνης Καρολίνας των Όλντενμπουργκ, κόρης του Φρειδερίκου Ε΄ της Δανίας.

## Οικογένεια
Παντρεύτηκε το 1794 τον Αλέξιο Φρειδερίκο Χριστιανό του Άνχαλτ-Μπέρνμπουργκ και είχε τέκνα:
* Αικατερίνη Βιλλεμίνη (1 Ιανουαρίου - 24 Φεβρουαρίου 1796).
* Λουίζα (1799 - 1882), παντρεύτηκε τον Φρειδερίκο της Πρωσίας.
* Φρειδερίκος Αμεδαίος (19 Απριλίου - 24 Μαΐου 1801).
* Αλέξανδρος Κάρολος (1805 - 1863), Πρίγκιπας του Μπέρνμπουργκ.

## Πρόγονοι

## Πηγές
* Sabine Köttelwesch: Geliebte, Gemahlinnen und Mätressen. Zehn Frauenschicksale aus dem Umfeld des Kasseler Fürstenhofes (Die Geschichte unserer Heimat 41), Hofgeismar 2004. S. 85-98.
* Detlev Schwennicke: Europäische Stammtafeln ("Stammtafeln zur Geschichte der europäischen Staaten/Neue Folge; 3). Klostermann, Frankfurt/M. 2000, Tafel 255ff.
* Reinhard Suchier: Die Grabmonumente und Särge der in Hanau bestatteten Personen aus den Häusern Hanau und Hessen. In: Programm des Königlichen Gymnasiums zu Hanau. Hanau 1879. S. 1 - 56.

## Αναφορές σε πηγές


Κατηγορία:Οίκος της Έσσης
Κατηγορία:Πριγκίπισσες της Γερμανίας
Τζένη Ιωακειμίδου

Η **Τζένη Ιωακειμίδου** (γεν. 28 Ιουνίου 1977) είναι Ελληνίδα ηθοποιός και παρουσιάστρια.

## Βιογραφικό
Γεννήθηκε στην Αθήνα στις 28 Ιουνίου του 1977 όπου και μεγάλωσε. Τελειώνοντας το σχολείο αποφάσισε να γίνει ηθοποιός ξεκινώντας τις σπουδές της. Το 1996,  σε ηλικία 21 ετών, πέρασε από ένα casting για τις καθημερινές σειρές του Νίκου Φώσκολου στον ANT1. Αρχικά υποδύθηκε την Τζενη, ιδιαιτέρα γραμματέα του Λεωνίδα Άρχου (Φαίδων Γεωργίτσης), στη σειρά Καλημέρα Ζωή. Λίγο αργότερα, την ίδια χρονιά, εντάχθηκε στο πρωταγωνιστικό καστ της καθημερινής σειράς *[[Η Λάμψη (τηλεοπτική σειρά)|Η Λάμψη]]*. Εκεί από το 1996 μέχρι το 2000 υποδύθηκε τη *Τζίνα Λιώσση Δράκου,* την εξώγαμη κόρη της εισαγγελέως Βίρνας Δράκου (Κάτιας Δανδουλάκη) για τέσσερις τηλεοπτικές σεζόν. Ο ρόλος της ήταν ένας από τους βασικούς από τον έκτο μέχρι τον ένατο κύκλο της σειράς, ενώ αποχώρησε το καλοκαίρι του 2000 για να συνεχίσει την πορεία της ως ηθοποιός σε τηλεόραση και θέατρο.

Ακολούθησε η θεατρική παράσταση *Σιγά μην... εκτεθούμε* τη σεζόν 2000-2001 όπου έπαιξε μεταξύ άλλων μαζί με τον Φαίδωνα Γεωργίτση και την Μαρία Αλιφέρη. Τη σεζόν 2001-2002 ακολούθησε ένας από τους πιο γνωστούς της ρόλους αυτός της Ουκρανής Νατάσσα Ρογκοζίνα στη κωμική τηλεοπτική σειρά *[[Βότκα πορτοκάλι|Βότκα Πορτοκάλι]]* όπου έπαιξε μαζί τον Ρένο Χαραλαμπίδη, τη Μαρία Λεκάκη και τον Κώστα Κόκλα. Την επόμενη σεζόν πρωταγωνίστησε στη σειρά του Γιώργος Κωνσταντίνου *Τα Φιλαράκια* στον ANT1 αποχωρώντας από αυτή στο 31ο επεισόδιο, στο τέλος του πρώτου κύκλου. Τη σεζόν 2003-2004 είχε διπλή τηλεοπτική παρουσία. Από τη μία πρωταγωνίστησε μαζί με τον Πέτρο Φιλιππίδη στην κωμική σειρά *Καλά να πάθεις* στον Alpha ενώ την ίδια περίοδο έπαιξε μαζί με τον Νίκο Σεργιανόπουλο στη ρομαντική κομεντί *Φάε τη σοκολάτα σου* στο Mega Channel. Την ίδια χρονιά πρωταγωνίστησε και στο θέατρο στην παράσταση *Συνένοχοι* μαζί με τον Στράτο Τζώρτζογλου και τη Ζέτα Δούκα.

Το καλοκαίρι του 2005, μετά την αποχώρηση της Ελένης Μενεγάκη από τον τηλεοπτικό σταθμό ANT1, ήταν μία από τις επικρατέστερες υποψήφιες για τη θέση της παρουσιάστριας στην πρωινή εκπομπή *[[Πρωινός καφές]]*. Τελικά υπέγραψε συμβόλαιο συνεργασίας με τον τηλεοπτικό σταθμό Alter όπου ανέλαβε την παρουσίαση του ψυχαγωγικού talk show *Lifestyle* για τη σεζόν 2005-2006. Ωστόσο ολοκλήρωσε την συνεργασία με τον σταθμό νωρίτερα, μετά από τρεις περίπου μήνες συνεργασίας. Ακολούθησε η εμφάνιση της στο επεισόδιο "Τα διαμάντια" της κωμικής σειράς *[[Το Κόκκινο Δωμάτιο]]* το 2006. Τη σεζόν 2005-2006 πρωταγωνίστησε μαζί με τον Πασχάλη Τσαρούχα στην κωμική σειρά *Η γη της Ευαγγελίας* στο Alter. Ακολούθησε η θεατρική της εμφάνιση στην παράσταση *Εκπαιδεύοντας τη Ρίτα* όπου έπαιξε μαζί με τον Γιώργο Κιμούλη ενώ το 2008 έπαιξε μαζί με τον Γιάννη Στάνκογλου σε ένα επεισόδιο της σειράς *[[Αληθινοί Έρωτες]]*.

Το 2008 αποφάσισε να αποσυρθεί από το χώρο του θεάματος ενώ σήμερα είναι παντρεμένη και έχει δυο παιδιά.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Μαρία Ελισάβετ της Έσσης-Ντάρμστατ

H **Μαρία-Ελισάβετ**, γερμ. Maria-Elisabeth von Hessen-Darmstadt (11 Μαρτίου 1656 - 16 Αυγούστου 1715) από τον Οίκο της Έσσης ήταν κόρη του λαντγκράβου της Έσσης-Ντάρμστατ και με τον γάμο της έγινε δούκισσα της Σαξονίας-Ρέμχιλντ.

## Βιογραφία
Ήταν η δεύτερη κόρη του Λουδοβίκου ΣΤ΄ λαντγκράβου της Έσσης-Ντάρμστατ και της Μαρίας-Ελισάβετ, κόρης του Φρειδερίκου Γ΄ δούκα του Χόλσταϊν-Γκόττορπ.

## Οικογένεια
Παντρεύτηκε το 1676 τον Ερρίκο των Βέττιν δούκα της Σαξονίας-Ρέμχιλντ. Δεν απέκτησαν απογόνους.

## Πρόγονοι

## Πηγές
* Association of Saxe-Meiningen history and cultural studies (ed.): New Geography of the duchy of Saxe-Meiningen, Hildburghausen 1903

## Παραπομπές


Κατηγορία:Οίκος της Έσσης
Κατηγορία:Γερμανίδες δούκισσες
Αλεκτρυών (μυθολογία)

Στην ελληνική μυθολογία ο **Αλεκτρυών** ήταν νεαρός φίλος του θεού του πολέμου Άρη, αναφερόμενος σε σχέση με τον παρακάτω μύθο:

Επειδή ο Άρης διατηρούσε παράνομο ερωτικό δεσμό με την Αφροδίτη, τη θεά του έρωτα, που ήταν παντρεμένη με τον Ήφαιστο, είπε στον Αλεκτρυώνα να στέκεται τη νύχτα σκοπός στην πόρτα του δωματίου, ώστε να τον προειδοποιεί όταν έβγαινε ο Ήλιος. Αλλά μια νύχτα ο Αλεκτρυών αποκοιμήθηκε και ο Ήλιος μπήκε με τις ακτίνες του στο δωμάτιο. Είδε έτσι τους εραστές να κοιμούνται μαζί και ειδοποίησε τον Ήφαιστο, ο οποίος τους έπιασε με ένα δίχτυ και τους εξέθεσε ενώπιον των θεών του Ολύμπου.

Ο Άρης, γεμάτος αγανάκτηση από την αμέλεια του Αλεκτρυόνα, τον μεταμόρφωσε στο ομώνυμο πουλί, δηλαδή τον κόκκορα. Από τότε οι κόκκορες, όταν πλησιάζει η ανατολή του Ήλιου ποτέ δεν ξεχνούν και βιάζονται να την προαναγγείλουν με όλη τη δύναμη της φωνής τους.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3

Κατηγορία:Πρόσωπα της ελληνικής μυθολογίας
Κατηγορία:Άρης (μυθολογία)
Ματέο Αλεμάν

Ο **Ματέο Αλεμάν υ δελ Νέρο** (*Mateo Alemán y del Nero*, Σεπτέμβριος 15471617;) ήταν Ισπανός μυθιστοριογράφος και φιλόλογος.

## Βιογραφία
Ο Αλεμάν γεννήθηκε στη Σεβίλλη και απεφοίτησε από το Πανεπιστήμιό της το 1564. Αργότερα σπούδασε στη Σαλαμάνκα και στην Αλκαλά ντε Ενάρες, που τότε φιλοξενούσε το σημερινό Πανεπιστήμιο της Μαδρίτης. Κατόπιν, από το 1571 έως το 1588, εργαζόταν σε μία θέση στο υπουργείο Οικονομικών. Το 1594 τον συνέλαβαν με την υποψία της διαφθοράς, αλλά αφέθηκε ελεύθερος σχεδόν αμέσως. Σύμφωνα με κάποιες πηγές, καταγόταν από Εβραίους που είχαν υποχρεωθεί να ασπασθούν τον Ρωμαιοκαθολικισμό μετά το 1492. Το 1599 δημοσίευσε το πρώτο μέρος του *[[Γκουδμάν ντε Αλφαράτσε]]*, ενός πικαρέσκο μυθιστορήματος που έγινε πολύ γνωστό, με τουλάχιστον 16 εκδόσεις σε μόλις 5 χρόνια. Μια αμφισβητούμενη συνέχεια εκδόθηκε το 1602, αλλά η αυθεντική συνέχεια εμφανίσθηκε το 1604.

thumb|right|Το έργο του Αλεμάν ''Ortografía castellana'', που τυπώθηκε στο Μεξικό.
Το 1571 ο Αλεμάν πήρε ως σύζυγό του την Καταλίνα ντε Εσπινόσα (Catalina de Espinosa) και από τότε αντιμετώπιζε μονίμως οικονομικές δυσκολίες, φθάνοντας να φυλακισθεί για χρέη του στη Σεβίλλη, στα τέλη του 1602. Κι έτσι το 1608 μετανάστευσε στην Αμερική. Λέγεται πως άνοιξε τυπογραφείο στο Μεξικό, όπου συμπεραίνεται ότι παρέμεινε για το υπόλοιπο της ζωής του. Το έργο του *Ortografía castellana* (1609), τυπωμένο εκεί, περιέχει ευφυείς και πρακτικές προτάσεις για τη μεταρρύθμιση της ισπανικής ορθογραφίας. Τίποτα δεν αναφέρεται σχετικά με τον Αλεμάν μετά το 1609, αλλά από μερικούς μελετητές υποστηρίζεται ότι ζούσε ακόμα το 1617.

## Τα έργα του
Εκτός από τα έργα που προαναφέρθηκαν, ο Αλεμάν είναι ο συγγραφέας μιας βιογραφίας (1604) του Αγίου Αντωνίου της Πάδοβας. Επίσης, οι αποδόσεις του δύο ωδών του Ορατίου αποδεικνύουν το γούστο του και τη δεξιοτεχνία του στο μέτρο. Ωστόσο, το γνωστότερο έργο του παραμένει το *[[Γκουδμάν ντε Αλφαράτσε]]*, που μεταφράσθηκε στη γαλλική το 1600, στην ιταλική το 1606, στη γερμανική το 1615, στην αγγλική το 1622 και στη λατινική το επόμενο έτος.

## Παραπομπές


## Πηγές
* 
* 

Κατηγορία:Ισπανοί μυθιστοριογράφοι
Κατηγορία:Ισπανοί φιλόλογοι
Κατηγορία:Ισπανοί θεατρικοί συγγραφείς
Μιγέλ Αλεμάν

Ο **Μιγέλ Αλεμάν Βαλντές** (*Miguel Alemán Valdés*, 29 Σεπτεμβρίου 1900 &ndash; 14 Μαΐου 1983) ήταν Μεξικανός πολιτικός, που διετέλεσε Πρόεδρος του Μεξικού επί μία πλήρη θητεία, από το 1946 έως το 1952. Υπήρξε ο πρώτος μη στρατιωτικός πρόεδρος μετά από σειρά επαναστατών στρατηγών. Η προεδρία του χαρακτηρίσθηκε από ταχεία εκβιομηχάνιση της χώρας, αποκαλούμενη συχνά και «Μεξικανικό Θαύμα», αλλά και από τον μεγάλο προσωπικό πλουτισμό του ίδιου και των συνεργατών του. Ο Αλεμάν Βαλντές ήταν ο πρώτος από μια νέα γενιά Μεξικανών ηγετών, που δεν είχε συμμετάσχει άμεσα στη Μεξικανική Επανάσταση, και πολλοί υπουργοί του ήταν επίσης νέοι στην ηλικία, μορφωμένοι και μη στρατιωτικοί, φίλοι του από τα φοιτητικά του χρόνια.

## Παραπομπές


## Πηγές
* Το λήμμα «Αλεμάν Μιχαήλ Βαλντές» στη *Νέα Ελληνική Εγκυκλοπαίδεια* «Χάρη Πάτση», τόμος 3, σσ. 741-742

Κατηγορία:Πρόεδροι του Μεξικού
Κατηγορία:Υπουργοί Εσωτερικών
Αλεξανδροκόλακες

Ο Μέγας Αλέξανδρος, όταν επέστρεψε από τις Ινδίες στα Σούσα, έκανε διπλούς γάμους το 324 π.Χ.: Νυμφεύθηκε την κόρη του Δαρείου Γ΄ Στάτειρα Γ΄ και την κόρη του βασιλιά Αρταξέρξη Γ΄ της Περσίας Παρυσάτιδα. Ταυτοχρόνως πάντρεψε τις κόρες των Περσών αρχόντων με στρατηγούς και άλλους αξιωματικούς του. Στους γάμους αυτούς, συνολικά ενενήντα τον αριθμό, ο Αλέξανδρος διοργάνωσε γιορτές, στις οποίες έλαβαν μέρος αυλητές, κιθαριστές, ηθοποιοί και άλλοι, που τους έλεγαν χλευαστικά «Διονυσοκόλακες». Από τότε όλοι αυτοί οι αυλητές, ηθοποιοί, κλπ. ονομάστηκαν **«Αλεξανδροκόλακες»**, σαν να έγινε θεός τους ο Αλέξανδρος με τα δώρα που τους προσέφερε.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3

Αλεξανδροκολακες
Φαραφανγκάνα

Η **Φαραφανγκάνα** (*Farafangana*) είναι πόλη στη νοτιοανατολική ακτή της Μαδαγασκάρης, πρωτεύουσα της περιφέρειας Ατσίμο-Ατσινανάνα. Ο πληθυσμός της είναι 24.252 κάτοικοι.

## Θέση
Η πόλη βρίσκεται σε πεδινή παράλια έκταση (μεσοσταθμικό υψόμετρο μόλις 1 μέτρο), περίπου 400 χιλιόμετρα νοτίως της πρωτεύουσας της Μαδαγασκάρης Ανταναναρίβο, στο νότιο άκρο του Καναλιού Pangalanes''Madagascar & Comoros'', σελ. 232 (Lonely Planet, 2008), με το στόμιο του ποταμού Μαναμπατρανά στο βόρειο μέρος της πόλεως. Απέχει 106 χιλιόμετρα νοτίως της πόλεως Μανακαρά, περίπου 2,5 ώρες δρόμο με αυτοκίνητο.

## Οικονομία και πληθυσμός
Μία από τις κυριότερες καλλιέργειες της περιοχής της Φαραφανγκάνα είναι το μαύρο πιπέρι.

Οι κάτοικοι της Φαραφανγκάνα ανήκουν κυρίως στις εθνοτικές ομάδες Αντεφασύ, Ραμπακαρά, Αντεσακά και Ζαφισόρο.

## Τουρισμός
Η Φαραφανγκάνα έχει δικό της αεροδρόμιο. Το καταφύγιο άγριας ζωής Μανόμμπο βρίσκεται σε απόσταση 25 χιλιόμετρα από την πόλη.

## Παραπομπές


Φαραφανγκανα
Χριστιανή της Σαξονίας-Μέρσεμπουργκ

H **Χριστιανή** (γερμ. *Christiane von Sachsen-Mersenburg*, 1 Ιουνίου 1659 - 13 Μαρτίου 1679) από τον Οίκο των Βέττιν ήταν κόρη του Δούκα της Σαξονίας-Μέρσεμπουργκ και με τον γάμο της έγινε δούκισσα της Σαξονίας-Άιζενμπεργκ.

## Βιογραφία
Ήταν το έβδομο παιδί και η δεύτερη κόρη του Χριστιανού Α΄ της Σαξονίας-Μέρσεμπουργκ και της Χριστιανής, κόρης του Φιλίππου του Σλέσβιχ-Χόλσταϊν-Σόντερμπουργκ-Γκλύκσμπουργκ.

## Οικογένεια
Παντρεύτηκε το 1677 τον Χριστιανό της Σαξονίας-Άιζεναχ και είχε τέκνο:
* Χριστιανή (1679 - 1722), παντρεύτηκε τον Φίλιππο Ερνέστο του Σλέσβιχ-Χόλσταϊν-Σόντερμπουργκ-Γκλύκσμπουργκ, εγγονού του Φιλίππου του Σλέσβιχ-Χόλσταϊν-Σόντερμπουργκ-Γκλύκσμπουργκ.
** Φρειδερίκος (1701 - 1766), Δούκας του Σλέσβιχ-Χόλσταϊν-Σόντερμπουργκ-Γκλύκσμπουργκ. Νυμφεύτηκε την Ερριέττα Αυγούστα, κόρη του Σίμωνα Ερρίκου Αδόλφου του Λίππε-Ντέτμολντ.
*** Φρειδερίκος Γουλιέλμος Ερρίκος (1747 - 1779), Δούκας του Σλέσβιχ-Χόλσταϊν-Σόντερμπουργκ-Γκλύκσμπουργκ. Νυμφεύτηκε την Άννα Καρολίνα, κόρη του Γουλιέλμου Ερρίκου του Νάσσαου-Σααρμπρύκεν.
*** Λουίζα Καρλόττα (1749 - 1812), παντρεύτηκε τον Κάρολο Γεώργιο Λέμπρεχτ του Άνχαλτ-Κέτεν.

## Πηγές
* Marek, Miroslav. "Genealogy of the House of Wettin". genealogy.euweb.cz.

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες
Ημέρα Πρεσέρεν

μικρογραφία|Πορτρέτο του εθνικού ποιητή Φραντσέ Πρεσέρεν
Η **Ημέρα Πρεσέρεν**(Σλοβένικα: *Prešernov dan*), γνωστή ως **Ημέρα Πρεσέρεν, Γιορτή του Πολιτισμού της Σλοβενίας** είναι Αργία η οποία γιορτάζεται στη Σλοβενία στις 8 Φεβρουαρίου. 

Σηματοδοτεί την επέτειο του θανάτου του Σλοβένου εθνικού ποιητή Φραντσέ Πρεσέρεν στις 8 Φεβρουαρίου 1849 και είναι ο εορτασμός της σλοβένικης κουλτούρας. Καθιερώθηκε το 1945 για να αυξήσει την πολιτιστική ευαισθητοποίηση και την αυτοπεποίθηση των Σλοβενών και το 1991 κηρύχθηκε ως εθνική Αργία.

Στις 7 Φεβρουαρίου, την Παραμονή της εορτής απονέμονται τα βραβεία Πρεσέρεν (Prešernova nagrada) τα οποία θεωρούνται από τα πιο αναγνωρίσιμα βραβεία της Σλοβενίας. Η Ημέρα Πρεσέρεν εξακολουθεί να είναι από τις πιο διάσημες εορτές στη Σλοβενία. Κατά τη διάρκεια της εορτής όλα τα κρατικά και δημοτικά Μουσεία και γκαλερί προσφέρουν δωρεάν είσοδο και πραγματοποιούν διάφορες πολιτιστικές εκδηλώσεις. Η γιορτή γιορτάζεται όχι μόνο στη Σλοβενία, αλλά και από σλοβενικές κοινότητες σε όλο τον κόσμο. 

## Ιστορία
Η ημέρα εορτάστηκε για πρώτη φορά την περίοδο του Β' Παγκόσμιου Πολέμου, το 1941, όταν η 7η Φεβρουαρίου εορτάστηκε ως ημέρα της σλαβικής ενότητας. Η πρόταση για τον εορτασμό της 8ης Φεβρουαρίου ως γιορτή του Πολιτισμού της Σλοβενίας έγινε τον Ιανουάριο του 1945, κατά τη διάρκεια του Β 'Παγκοσμίου Πολέμου στο Κρνομέλι από τον Μπόγκομιλ Γκέρλανς. Ανακηρύχθηκε επισήμως ως αργία με διάταγμα που εξέδωσε η Προεδρία του Συμβουλίου Εθνικής Απελευθέρωσης της Σλοβενίας στις 28 Ιανουαρίου 1945 και δημοσιεύθηκε στην εφημερίδα *Slovenski poročevalec* την 1η Φεβρουαρίου 1945. Παρέμεινε αργία κατά τη διάρκεια της εποχής της Σοσιαλιστικής Δημοκρατίας της Σλοβενίας στο πλαίσιο της Γιουγκοσλαβίας.

Πολλοί ήταν εναντίον της κήρυξης της αργία, με το σκεπτικό ότι αυτό θα προκαλούσε βανδαλισμούς σε μία εορτή η οποία ήταν αφιερωμένη σε πολιτιστικές εκδηλώσεις. Ως εκ τούτου, η 3η Δεκεμβρίου, η επέτειος της γέννησης του ποιητή, έχει γίνει ευρέως γνωστή ως εναλλακτική γιορτή. Σήμερα και οι δύο μέρες γιορτάζονται εξίσου αν και μόνο η ημέρα Πρεσέρεν είναι επίσημα αναγνωρισμένη ως εθνική εορτή.

## Δείτε επίσης

* Μαρτίν Κρπαν από τη Βρχα, λαϊκός ήρωας της Σλοβενίας
* Zdravljica, δημοφιλές ποίημα του Φραντσέ Πρεσέρεν που είναι ο εθνικός ύμνος της Σλοβενίας

## Παραπομπές

#  "Slovenski kulturni praznik"
# "Prešernov dan"
# "Preseren Prizes to Be Presented Tonight"
# "Prešeren in narodnoosvobodilna vojna"
# . ''Prešeren in likovna umetnost''
# "Arhivalija meseca (februar 2011)"
#"Holidays and Days off in the Republic of Slovenia Act: Official Consolidated Text"



Κατηγορία:Αργίες
Κατηγορία:Πολιτισμός της Σλοβενίας
Πορτ Σαιν-Ντενί

Η **Πύλη Σαιν-Ντενί** (γαλλικά: La porte Saint-Denis) είναι μία θριαμβική αψίδα που βρίσκεται στο 10ο διαμέρισμα του Παρισιού, στη θέση μιας από τις πύλες του Τείχους του Καρόλου Ε', που ήταν ένα από τα παλιά τείχη της πόλης του Παρισιού. Το μνημείο κατασκευάστηκε το 1672 σε ανάμνηση των στρατιωτικών νικών του Λουδοβίκου ΙΔ'.

Είναι ένα από τα πιο αντιπροσωπευτικά μνημεία της τέχνης της εποχής του, που παρουσιάζεται σε όλες τις ανθολογίες.

## Περιγραφή
αριστερά|μικρογραφία|250x250εσ|Η Πύλη Σαιν-Ντενί το 1875
Η Πύλη Σαιν-Ντενί είναι μία θριαμβική αψίδα εμπνευσμένη από την Αψίδα του Τίτου στη Ρώμη. Το μνημείο έχει ύψος 24,65 μέτρα, πλάτος 25 μέτρα και βάθος 5 μέτρα. Η καμάρα έχει ύψος 15,35 μέτρα στο κέντρο και 8 μέτρα άνοιγμα.

Η κύρια καμάρα πλαισιώνεται από οβελίσκους εφαρμοσμένους στις προσόψεις που φέρουν γλυπτά σύνολα τροπαίων όπλων. Πάνω από το κύριο τόξο, η νότια πρόσοψη φέρει μια σύνθεση του Μισέλ Ανγκιέ «Το πέρασμα του Ρήνου», ενώ η βόρεια πρόσοψη φέρει αλληγορικές μορφές του ποταμού Ρήνου και των Κάτω Χωρών. Ο θριγκός φέρει την επιχρυσωμένη χάλκινη επιγραφή LUDOVICO MAGNO, «Στον Λουδοβίκο τον Μέγα».

Δύο μικρότεροι διάδρομοι πεζών κατασκευάστηκαν μέσα από τα βάθρα των οβελίσκων αλλά τώρα έχουν κλείσει.

## Ιστορία
[αριστερά|μικρογραφία|Η πύλη Σαιν-Ντενί, σχέδιο του [Εζέν Βιολέ-λε-Ντυκ]]
Η Πύλη Σαιν-Ντενί ήταν αρχικά μια πύλη του τείχους του Καρόλου Ε', το οποίο κατασκευάστηκε μεταξύ 1356 και 1383 για να προστατεύσει τη Δεξιά όχθη του Παρισιού. Η μεσαιωνική οχύρωση είχε δύο πύλες και προστατεύονταν με τέσσερις πύργους. Επιπρόσθετες καστρόπορτες υπερασπίζονταν την εξωτερική πύλη, μαζί με μια ανυψούμενη γέφυρα και τάφρο. Ωστόσο, με την έλευση της πυρίτιδας και των κανονιών η τεχνική του πολέμου άλλαξε και τα τείχη δεν μπορούσαν πια να υπερασπίσουν την πόλη, έτσι τελικά γκρεμίστηκαν εν μέρει στη δεκαετία του 1640 για να ανοίξουν το χώρο για το μεγαλύτερο και πιο οχυρωμένο τείχος του Λουδοβίκου ΙΓ'. Στη δεκαετία του 1670, τα υπόλοιπα τείχη του Καρόλου Ε' καταστράφηκαν εξ ολοκλήρου όταν το Παρίσι εξαπλώθηκε πέρα ​​από την περιοχή των μεσαιωνικών του ορίων.

Για να αντικαταστήσει την παλιά πύλη του τείχους, ο Λουδοβίκος ΙΔ' παράγγειλε στον αρχιτέκτονα Φρανσουά Μπλοντέλ και στον γλύπτη Μισέλ Ανγκιέ να κατασκευάσουν μια μνημειώδη αψίδα που θα τιμούσε την προσάρτηση της περιοχής Φρανς-Κοντέ το 1668 και τις νίκες στο Ρήνο κατά τη διάρκεια του γαλλο-ολλανδικού πολέμου 1672-1678. Οι εργασίες άρχισαν το 1672 και πληρώθηκαν από την πόλη του Παρισιού.

Η Πύλη Σαιν-Ντενί ήταν η πρώτη από τις τέσσερις θριαμβευτικές αψίδες που κατασκευάστηκαν στο Παρίσι. Οι άλλοι τρεις είναι η Αψίδα του Θριάμβου του Καρουζέλ (1806-1808), η Πύλη Σαιν-Μαρτέν (1674) και η Αψίδα του Θριάμβου (1836).

Το μνημείο αναστηλώθηκε το 1988.

## Εξωτερικοί σύνδεσμοι

* Η πύλη Σαιν-Ντενί (γαλλικά)

## Παραπομπές


Κατηγορία:Κτίρια και κατασκευές στο Παρίσι
Γκανγκ μπανγκ

[μικρογραφία|Εταίρες στο [χαρέμι, πίνακας του Τόμας Ρόουλαντσον]]
Το **γκανγκ μπανγκ** (ή **γκάνγκμπανγκ**) είναι μια πρακτική κατά την οποία αρκετά άτομα, συνήθως πάνω από τρία, πραγματοποιούν σωματική σεξουαλική δραστηριότητα με ένα συγκεκριμένο άτομο διαδοχικά ή ταυτόχρονα. Αυτό το συγκεκριμένο άτομο είναι το επίκεντρο της σεξουαλικής δραστηριότητας σε ένα γκάνγκμπανγκ, είτε είναι μια γυναίκα περιτριγυρισμένη από αρκετούς άνδρες, ή ένας άνδρας περιτριγυρισμένος από αρκετές γυναίκες. 

## Παραπομπές


Κατηγορία:Σεξουαλικές πράξεις
Κατηγορία:Πορνογραφική ορολογία
Κατηγορία:Ομαδική συνουσία
Συνομοσπονδία

Η **συνομοσπονδία** είναι ένωση κυρίαρχων ομάδων ή κρατών, τα οποία έχουν ενωθεί με στόχο την κοινή δράση. Οι συνομοσπονδίες ιδρύονται συνήθως μετά από την υπογραφή μιας συνθήκης. Τα κράτη τείνουν να σχηματίζουν συνομοσπονδίες για να αντιμετωπίσουν κρίσιμα ζητήματα, όπως είναι αυτά της άμυνας, των εξωτερικών σχέσεων, του εσωτερικού εμπορίου ή του νομίσματος. Η γενική κυβέρνηση είναι υποχρεωμένη να παρέχει υποστήριξη για όλα τα μέλη της. Ο συνομοσπονδισμός εκπροσωπεί μια κύρια μορφή διακυβερνητισμού, ο οποίος ορίζεται ως μια οποιαδήποτε μορφή αλληλεπίδρασης μεταξύ πολιτειών ή κρατών η οποία λαμβάνει χώρα στην βάση της κυρίαρχης ανεξαρτησίας ή διακυβέρνησης.

Η φύση της σχέσης ανάμεσα στα κράτη (ή πολιτείες) μέλη της συνομοσπονδίας ποικίλει. Ομοίως, η σχέση μεταξύ των κρατών μελών και της γενικής κυβέρνησης, καθώς και η κατανομή των εξουσιών, ποικίλει. Κάποιες χαλαρότερες συνομοσπονδίες θυμίζουν την λειτουργία και τη δομή των διεθνών οργανισμών. Άλλες συνομοσπονδίες με αυστηρότερους κανόνες μπορεί να θυμίζουν περισσότερο το ομοσπονδιακό πολίτευμα. 

Δεδομένου ότι τα μέλη της συνομοσπονδίας διατηρούν την κυριαρχία τους πάνω στα εδάφη τους, έχουν ένα σιωπηρό δικαίωμα απόσχισης. Ο πολιτικός φιλόσοφος Έμεριχ Φάτελ παρατηρεί: "Αρκετά ανεξάρτητα και κυρίαρχα κράτη μπορεί να ενωθούν μεταξύ τους από μια αέναη συνομοσπονδία χωρίς να παύουν να αποτελούν τέλεια κράτη. ... Οι από κοινού διαβουλεύσεις δεν θα προσφέρουν καμία βία στην κυριαρχία του κάθε μέλους".

Υπό τον συνομοσπονδιακό τύπο διακυβέρνησης, σε αντίθεση με τον ομοσπονδιακό τύπο διακυβέρνησης, η κεντρική εξουσία είναι σχετικά αδύναμη. Οι αποφάσεις που λαμβάνει η γενική κυβέρνηση στο μονοθάλαμο κοινοβούλιο, το συμβούλιο των κρατών-μελών, πρέπει να υιοθετηθούν από τα κράτη μέλη για να ισχύσουν. Επίσης, η λήψη αποφάσεων από τη γενική κυβέρνηση συνήθως προχωρά μέσω ομόφωνης συναίνεσης και όχι μέσω της πλειοψηφίας. Ιστορικά, αυτά τα χαρακτηριστικά, τα οποία περιορίζουν την αποτελεσματικότητα της ένωσης, σημαίνουν ότι με το χρόνο χτίζεται πολιτική πίεση η οποία τάσσεται υπέρ της μετάβασης στο ομοσπονδιακό σύστημα διακυβέρνησης, όπως έγινε στις περιπτώσεις περιφερειακής ολοκλήρωσης στις Ηνωμένες Πολιτείες, την Ελβετία και τη Γερμανία.

## Παραπομπές


Κατηγορία:Συνομοσπονδίες
Κατηγορία:Πολιτικά συστήματα
Κατηγορία:Μορφές διακυβέρνησης
Νησί Ρεθύμνου

Το **Νησί** είναι ακατοίκητος οικισμός της Κρήτης, ο οποίος βρίσκεται προς στα όρια της Περιφερειακής Ενότητας Ρεθύμνης με την Περιφερειακή Ενότητα Χανίων στην περιοχή της Αργυρούπολης και το βουνό Νήσιανη που χωρίζει τα "Κολλητά φαράγγια" (Βιλαδένδρου ή Βελονάδο και Μουνδριανό). Από το 1961 έχει καταργηθεί και προσαρτήθηκε στον οικισμό Κάτω Πόρος. Αναφέρεται για πρώτη φορά επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αργυρουπόλεως.

## Εξωτερικοί σύνδεσμοι
* Χάρτης της διαδρομής: Μούντρος - Φαράγγι Βελονάδο - Φαράγγι Μούντρος από τον ιστότοπο http://www.hellaspath.gr/

## Νησιανοί
* Ανωμυργιαννάκης Ιωάννης: υπηρέτησε στο εθελοντικό σώμα του καπετάν Στυλιανού Γαλερού το 1912
* Θωμάς Βενάκης: Καθηγητής

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Simulink

Το **Simulink** είναι ένα περιβάλλον γραφικού προγραμματισμού, βασισμένο στην γλώσσα προγραμματισμού MATLAB. Χρησιμοποιείται για τη μοντελοποίηση, την προσομοίωση και την ανάλυση πληθώρας δυναμικών συστημάτων και εφαρμογών. Η βασική του διεπιφάνεια αποτελείται από ενα χώρο γραφικής απεικόνισης συστημάτων μέσω μεμονωμένων blocks, τα οποία εισάγονται με μια drag and drop διαδικασία από ενσωματωμένες βιβλιοθήκες. Επικοινωνεί πλήρως και αμφίδρομα με την MATLAB και τις υπόλοιπες εφαρμογές της. Παρέχεται, δηλαδή, η δυνατότητα αποστολής δεδομένων και εκτέλεσης κώδικα MATLAB μέσω του Simulink, ενώ αντίθετα μοντέλα αυτού μπορούν να δημιουργηθούν προγραμματίζοντάς τα στην MATLAB. Το Simulink χρησιμοποιείται ευρέως σε εφαρμογές αυτομάτου ελέγχου και ψηφιακής επεξεργασίας σήματος.
## Πρόσθετες Εφαρμογές
Πολλά προϊόντα υλικού(hardware) και λογισμικού(software), τόσο από την Mathworks όσο και από τρίτους, μπορούν να χρησιμοποιηθούν και να αξιοποιηθούν μέσω Simulink. Για παράδειγμα, το Stateflow επεκτείνει τις δυνατότητες του Simulink παρέχοντας την δυνατότητα ανάπτυξης διαγραμμάτων ροής και μηχανών πεπερασμένων καταστάσεων.

Μέσω του **Simulink Coder**, το Simulink μπορεί να μετατρέψει ένα μοντέλο σε πηγαίο κώδικα γραμμένο σε C, κάτι που είναι χρήσιμο σε εφαρμογές πραγματικού χρόνου. Η ποιότητα στην αυτοματοποιημένη ανάπτυξη κώδικα αυξάνεται συνεχώς και πλέον το συγκεκριμένο εργαλείο χρησιμοποιείται συχνά από την βιομηχανία. Επιπλέον ο κώδικας είναι τόσο αποτελεσματικός που μπορεί να χρησιμοποιηθεί και σε ενσωματωμένα συστήματα.

Το **Simulink Real Time**, μαζί με x86-based συστήματα πραγματικού χρόνου, είναι ένα περιβάλλον για την προσομοίωση και τον έλεγχο Simulink και Stateflow μοντέλων σε πραγματικό χρόνο, πάνω στο φυσικό σύστημα. Όταν χρησιμοποιούνται μαζί με την ενσωματωμένη εφαρμογή **HDL Coder**, το Simulink και το Stateflow μπορούν να δημιουργήσουν αυτόματα VHDL και Verilog κώδικα.

Γενικά κάθε είδους προσομοίωση μπορεί να πραγματοποιηθεί στο λογισμικό και μάλιστα όλα είναι παραμετροποιήσιμα. Σημαντικά μεγάλος αριθμός blocks είναι διαθέσιμα μέσω του Simulink Library Browser αλλά δίνεται η δυνατότητα δημιουργίας νέων blocks εξ'ολοκλήρου από τον χρήστη.

## Simulink Onramp

Από την έκδοση **R2019a** της Matlab και έπειτα, υπάρχει ένα πρόσθετο,το Simulink Onramp, το οποίο αποτελεί μια διαδραστική εισαγωγή στο λογισμικό Simulink.Το πρόσθετο υποστηρίζεται και στην έκδοση **R2018b**, στην οποία όμως ο χρήστης πρέπει να το εγκαταστήσει μόνος του μέσω των File Exchange και Add-on manager.
  

## Δείτε Επίσης
* MathWorks
* MATLAB
* LABVIEW
* Spice

## Παραπομπές


Κατηγορία:Λογισμικό εφαρμογών
Κατηγορία:Λογισμικό Linux
Κομμουνιστικό Κόμμα Μολδαβίας

Το **Κομμουνιστικό Κόμμα Μολδαβίας** (ρουμανικά: *Partidul Comunist al Moldovei* ή *PCM*, μολδαβικά κυριλλικά: *Партидул Комунист ал Молдовей*, ρωσικά: *Коммунистическая партия Молдавии*) ήταν το κυρίαρχο και μοναδικό νόμιμο πολιτικό κόμμα στη Μολδαβική ΣΣΔ, καθώς και ένα εκ των, συνολικά, δεκαπέντε εθνικών δημοκρατικών κομμάτων τα οποία ήσαν συνιστώσες του Κομμουνιστικού Κόμματος της Σοβιετικής Ένωσης (CPSU) έως και την πτώση της Σοβιετικής Ένωσης το 1991. Κατά τη διάρκεια του Β΄ Παγκοσμίου Πολέμου, αποτέλεσε την κινητήρια δύναμη της μολδαβικής εθνικής αντίστασης ενάντια στην κατοχή της χώρας από τις Δυνάμεις του Άξονα.

Η περίοδος της Περεστρόικα, κατά τη διάρκεια της οποίας το κόμμα σταδιακά αποδυναμώθηκε, σημαδεύτηκε, μεταξύ άλλων, από τις ταραχές του Νοεμβρίου του 1989. Στις 16 Νοεμβρίου 1989, ως συνέπεια των ταραχών, ο ηγέτης του κόμματος, Σεμιόν Γκρόσου, αντικαταστάθηκε από τον Πέτρου Λουτσίνσι.

Στις 27 Αυγούστου 1991, η Μολδαβία προχώρησε στη διακήρυξη της ανεξαρτησίας της, ενώ, παράλληλα, η Μολδαβική Σοβιετική Σοσιαλιστική Δημοκρατία διαλύθηκε. Ολίγον καιρό αργότερα, το Κομμουνιστικό Κόμμα τέθηκε εκτός νόμου, παράλληλα με αριθμό άλλων κομμουνιστικής πολιτικής ιδεολογίας οργανώσεων. Στις 7 Σεπτεμβρίου του ιδίου έτους, το Κοινοβούλιο της Μολδαβίας προχώρησε σε άρση της απαγόρευσης η οποία είχε επιβληθεί σε κομμουνιστικού χαρακτήρα δραστηριότητες.

## Πρώτοι Γραμματείς

## Επακόλουθα
Το 1993, πρώην μέλη του PCM προχώρησαν στην ίδρυση του Κόμματος Κομμουνιστών της Δημοκρατίας της Μολδαβίας (PCRM), το οποίο κατέστη ως το πλέον ισχυρό μολδαβικό πολιτικό κόμμα έπειτα από τις εκλογές του 2001, καθώς και το κυβερνών κόμμα της χώρας κατά τη διάρκεια της περιόδου μεταξύ 2001-2009. Το 2011, ομάδα Κομμουνιστών υπό την ηγεσία του εκτελεστικού γραμματέα του παλαιού Κομμουνιστικού Κόμματος Μολδαβίας, Ίγκορ Κούτσερ, έλαβαν δημοσιότητα, ισχυριζόμενοι πως αποτελούν τους «πραγματικούς Κομμουνιστές» και πως επιθυμούν την επίσημη αναβίωση του PCM, αναφέροντας, παράλληλα, πως *«το PCRM έχει καταστεί ως ένα ψευδοκομμουνιστικό και φιλελεύθερο αστικό κόμμα το οποίο εξυπηρετεί τα συμφέροντα ενός εκ των πλέον εύπορων ανδρών της χώρας, του [[Όλεγκ Βορόνιν]]»*, υιού του Προέδρου της Μολδαβίας κατά τη διάρκεια της περιόδου μεταξύ 2001-2009, καθώς και ηγέτη του PCRM, Βλαντιμίρ Βορόνιν. Επίσης, ο Κούτσερ ισχυρίστηκε πως «η οκταετής περίοδος πολιτικής κυριαρχίας του PCRM κατέστησε τους άπορους ακόμη περισσότερο άπορους, ενώ τους εύπορους ακόμη περισσότερο εύπορους».

Το 2010, συστάθηκε η Επιτροπή Μελέτης της Κομμουνιστικής Δικτατορίας στη Μολδαβία με απώτερο σκοπό τη μελέτη και ανάλυση της χρονικής περιόδου μεταξύ 1917-1991 του Κομμουνιστικού Καθεστώτος.

## Παραπομπές


Κατηγορία:Κομμουνιστικά κόμματα
Κατηγορία:Κόμματα μονοκομματικών συστημάτων
Γεώργιος Μίλησης

Ο **Γεώργιος Μίλησης** (1824 - 1898) ήταν Έλληνας πολιτικός.

## Βιογραφικά στοιχεία

Γεννήθηκε στο Κρανίδι. Σπούδασε νομικά και ιδιώτευσε ως δικηγόρος. 

Εξελέγη για πρώτη φορά βουλευτής Ερμιονίδος στις εκλογές του 1862 και επανεξελέγη σε αυτές του 1869, του 1872, του 1873, του 1874, του 1875, του 1879, του 1881 και, ως βουλευτής Αργολιδοκορινθίας, του 1887.

Διετέλεσε υπουργός Εκκλησιαστικών και της Δημοσίας Εκπαιδεύσεως στις κυβερνήσεις Κουμουνδούρου (του 1875 και του 1876).

## Πηγές


Κατηγορία:Βουλευτές Ερμιονίδος
Κατηγορία:Βουλευτές Αργολιδοκορινθίας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Ραούλ Γιαρμολίνσκη

Ο **Ραούλ Μαρκ Γιαρμολίνσκη** (Θεσσαλονίκη 1905 - Θεσσαλονίκη 1979) ήταν έλληνας αθλητής της αντισφαίρισης με Πολωνογαλλική καταγωγή.

Ήταν γιος του Πολωνικής καταγωγής *Μιέτσεσλας Κόρτσακ Γιαρμολίνσκη* και της Σμυρνιάς, Γαλλικής καταγωγής, *Ελένης Ρουμπέν*, είχε αδέλφια τον *Λαδίσλαο*, τον* Ρολάνδο Αιμέ* και τη *Βάντα Γιάντβιγκα*. Σπούδασε στη Γαλλία και εργάστηκε στη Θεσσαλονίκη για λογαριασμό της Shell, κατά τη διάρκεια του Β΄ Παγκοσμίου πολέμου έζησε στην Αθήνα όπου και παντρεύτηκε.

Ήταν αθλητής του Ομίλου Αντισφαίρισης Θεσσαλονίκης και έπειτα πρόεδρος του πριν την έναρξη του Β΄ Παγκοσμίου πολέμου αλλά και τη δεκαετία του 80. Σαν αθλητής και στο Εαρινό πρωτάθλημα αντισφαίρισης ήταν πρώτος στο διπλό αντρών το 1936 με συμπαίκτη τον Λάζαρο Στάλιο. Στο Πρωτάθλημα αντισφαίρισης Θεσσαλονίκης ήταν δεύτερος στο απλό το 1932, πρώτος στο διπλό αντρών το 1929, 1930, 1931, 1934 και δεύτερος το 1933 και 1936. Είχε διετελέση και διαιτητής σε αγώνες αντισφαίρισης.

## Παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑ Θεσσαλονίκης
Κατηγορία:Έλληνες διαιτητές αντισφαίρισης
Γεράσιμος Σέρβος

Ο **Γεράσιμος Σέρβος** (1819 - 1900) ήταν Έλληνας πολιτικός.

## Βιογραφικά στοιχεία

Ήταν γιος του Σπυρίδωνος Σέρβου και καταγόταν από οικογένεια ευγενών με καταγωγή την Καρυά Λευκάδας. Σπούδασε νομικά στην Ιόνιο Ακαδημία και εργάστηκε ως καθηγητής ισπανικής. 

Ασχολήθηκε με την πολιτική εκλεγόμενος βουλευτής Λευκάδας στην Βουλή της Ιουνίου Πολιτείας στις εκλογές του 1857 και συνέχισε να εκλέγεται μέχρι και την ένωση των Ιονίων Νήσων με την Ελλάδα. Μετά την ένωση εξελέγη βουλευτής Λευκάδας στις εκλογές του 1862 και επανεξελέγη σε αυτές του 1865, του 1868, του 1869, του 1874, του 1875, του 1879, του 1885 και του 1892.

Στις 3 Ιουνίου 1875 διορίστηκε υπουργός Ναυτικών στην κυβέρνηση Χαρίλαου Τρικούπη.

Απεβίωσε τον Μάϊο του 1900.

## Πηγές


Κατηγορία:Βουλευτές Λευκάδας
Κατηγορία:Έλληνες υπουργοί Ναυτικών
Κατηγορία:Βουλευτές της Ιονίου Βουλής
Βασίλειος Σαπουντζάκης

Ο **Βασίλειος Σαπουντζάκης** (1811 - 1901) ήταν Έλληνας αξιωματικός του στρατού.

## Βιογραφικά στοιχεία

Γεννήθηκε στην Κρήτη. Ακολούθησε σταδιοδρομία αξιωματικού στις ελληνικές ένοπλες δυνάμεις. Διετέλεσε διοικητής της Στρατιωτικής Σχολής Ευελπίδων την περίοδο 1863 - 1869 καθώς και Γενικός Επιθεωρητής του Στρατού κατά τις περιόδους 1871 - 1872, 1876 - 1877 και 1886 - 1889.

Διετέλεσε υπουργός Στρατιωτικών στην κυβέρνηση Κουμουνδούρου (1878).

Γιος του ήταν ο Κωνσταντίνος Σαπουντζάκης, επίσης αξιωματικός του στρατού.

## Πηγές


Κατηγορία:Έλληνες υπουργοί Στρατιωτικών
Κατηγορία:Έλληνες αξιωματικοί του Στρατού Ξηράς
Ματθίλδη της Γαλλίας

Η **Ματθίλδη της Γαλλίας** (943 – 26 Νοεμβρίου 981/982) από τη Δυναστεία των Καρολιδών ήταν βασίλισσα της Βουργουνδίας (964 - 982) με τον γάμο της με τον Κορράδο Α΄ της Βουργουνδίας. Η Ματθίλδη ήταν κόρη του Λουδοβίκου Δ΄ της Γαλλίας βασιλιά στη Δυτική Φραγκία και της συζύγου του Γκερμπέργκας, αδελφής του Όθων Α΄ της Αγίας Ρωμαϊκής Αυτοκρατορίας. Την εποχή που γεννήθηκε η αυτοκρατορική εξουσία των Καρολιδών είχε εξασθενήσει σημαντικά, ο Λουδοβίκος Δ΄ προσπάθησε να ενισχύσει την εξουσία της με τον γάμο της με μια πανίσχυρη πριγκίπισσα από τη Γερμανία. Οι βασικότεροι αντίπαλοι του ήταν το Δουκάτο της Νορμανδίας και ο Ροβερτίδης πρίγκιπας Ούγος ο Μέγας.

O αδελφός της Ματθίλδης Λοθάριος της Γαλλίας ανέβηκε στον θρόνο των Δυτικών Φράγκων σε ηλικία 13 ετών (954), η μητέρα τους ήταν κηδεμόνας και αντιβασιλιάς. Η Ματθίλδη παντρεύτηκε τον Κορράδο μέλος του Οίκου των Γουέλφων που κυβερνούσε από το 937 το Βασίλειο της Αρλ στη Βουργουνδία. Ο Λοθάριος αναζήτησε την υποστήριξη του θείου του Όθων Α΄, που είχε νυμφευθεί την αδελφή του Λοθάριου Αδελαΐδα της Ιταλίας. Ο γάμος έφερε στον βασιλιά προίκα από τη Ματθίλδη την πόλη Βιέν την οποία της έκανε δώρο ο αδελφός της Λοθάριος.

## Οικογένεια
Με τον σύζυγό της Κορράδο Α΄ της Βουργουνδίας απέκτησαν:

* Γκέρμπεργκα 965/966-1018/19, παντρεύτηκε πρώτα τον Χέρμαν Α΄ κόμη του Βερλ και μετά τον Χέρμαν Β΄ των Κορραδιδών δούκα της Σουαβίας.
* Βέρθη της Βουργουνδίας 964-1016, παντρεύτηκε πρώτα τον Όντο Α΄ κόμη του Μπλουά και μετά τον Ροβέρτο Β΄ της Γαλλίας.
* Ματθίλδη γενν. 969, παντρεύτηκε μάλλον του Ροβέρτο κόμη της Γενεύης.
* Ροδόλφος Γ΄ π. 970-1032, βασιλιάς της Άνω & Κάτω Βουργουνδίας (Αρλ).

Η Ματθίλδη επέζησε του συζύγου της· απεβίωσε τη διετία 981-982 και τάφηκε στον Καθεδρικό ναό της Βιέν.

## Παραπομπές


## Πηγές
* Constance Brittain Bourchard: *The New Cambridge Medieval History*, τόμος 3, Burgundy and Provence, σ. 879-1032

Κατηγορία:Δυναστεία των Καρολιδών
Φοροραχίδες

Οι **Φοροραχίδες** *(Phorusrhacidae*')**'', ονομαζόμενοι και **πτηνά του τρόμου''', είναι εξαφανισμένη οικογένεια πτηνών. Περιλαμβάνει κυρίως μεγάλα, και ουσιαστικά μόνο πτηνά που δεν μπορούσαν να πετάξουν και ζούσαν στο έδαφος, των οποίων τα απολιθώματα έχουν βρεθεί κυρίως στη Νότια Αμερική αλλά επίσης στη Βόρεια. Reste aus anderen Erdteilen sind in ihrer Zuweisung umstritten. Τα πτηνά του τρόμου κατείχαν κατά τη διάρκεια του Παλαιογενούς  και του Νεογενούς το ρόλο του κορυφαίου θηρευτή στη Νότια Αμερική. Τα πλησιέστερα ζώντα πτηνά προς τις Φοροραχίδες είναι τα Seriema (Cariamidae) της Νότιας Αμερικής. Από την επιστημονική τους παρουσίαση στα τέλη του 19ου αιώνα έχουν περιγραφεί περισσότερα από δώδεκα γένη με περισσότερα από δώδεκα είδη.   Die ältesten sicheren Funde von Terrorvögeln datieren in das Eozän, die jüngsten Fossilreste stammen aus dem Oberpleistozän. Με λίγες εξαιρέσεις, τα διασωθέντα ευρήματα τους είναι έντονα κατακερματισμένα και ελλειπή.

## Παλαιοβιολογία

### Fortbewegung

Γενικά οι Φοροραχίδες ήταν προσαρμοσμένοι σε γρήγορες κινήσεις επί του εδάφους, ικανότητα με την οποία συνδέεται τόσο η ψηλή τους λεκάνη όσο και τα επιμηκυμένα τους κάτω άκρα.

## Αναφορές

Κατηγορία:Προϊστορικά ζώα
Κατηγορία:Οικογένειες πτηνών

Κατηγορία:Εξαφανισμένα ζώα
Σιδωνία του Ποντιέμπραντυ

H **Σιδονία**, τσεχικά: Zdenka z Poděbrad (11 Νοεμβρίου 1449 - 1 Φεβρουαρίου 1510) από τον Οίκο του Ποντιέμπραντυ ήταν πριγκίπισσα της Βοημίας και με τον γάμο της έγινε δούκισσα της Σαξονίας.

## Βιογραφία
Ήταν η τρίτη κόρη του Γεωργίου της Βοημίας και της Κουνιγκούνδης, κόρης του Σμιλ του Στέρνμπεργκ.

## Οικογένεια
Παντρεύτηκε το 1459 τον Αλβέρτο Γ΄ δούκα της Σαξονίας και είχε τέκνα:
* Αικατερίνη 1468-1524, παντρεύτηκε πρώτα τον Σιγισμούνδο των Αψβούργων αρχιδούκα της Πέραν Αυστρίας και μετά τον Ερρίκο Α΄ των Γουέλφων-Μπράουνσβαϊγκ πρίγκιπα του Κάλενμπεργκ-Γκέτινγκεν.
* Γεώργιος 1471-1539, δούκας της Σαξονίας.
* Ερρίκος Δ΄ 1473-1541, δούκας της Σαξονίας.
* Φρειδερίκος 1473-1510, μέγας μάγιστρος των Τευτόνων ιπποτών.
* Λουδοβίκος 1481-μετά το 1498, απεβίωσε τουλάχιστον 17 ετών.
* Άννα 1478-1479, Ιωάννης 1484, Ιωάννης 1498, θνησιγενές παιδί, απεβίωσαν νήπια.

## Πρόγονοι

## Πηγές
* Cawley, Charles, Bohemia, Medieval Lands, Medieval Lands database, Foundation for Medieval Genealogy,
* Genealogical database by Herbert Stoyan

## Παραπομπές


Κατηγορία:Βοημοί ευγενείς
Κατηγορία:Δούκισσες της Σαξονίας
Κατηγορία:Μαργραβίνες του Μάισσεν
Μαγδαληνή της Σαξονίας

H **Μαγδαληνή**, γερμ. Magdalena von Sachsen von Wettin (7 Μαρτίου 1507 - 25 Ιανουαρίου 1534) από τον Οίκο των Βέττιν-Αλβέρτου ήταν κόρη του δούκα της Σαξονίας και με τον γάμο της έγινε εκλέκτορας του Βρανδεμβούργου.

## Βιογραφία
Ήταν η δεύτερη κόρη του Γεωργίου δούκα της Σαξονίας και της Βαρβάρας των Γιαγκελλόνων, κόρης του Καζίμιρ Δ΄ της Πολωνίας. 

## Οικογένεια
Παντρεύτηκε το 1524 τον Ιωακείμ Β΄ Έκτορα εκλέκτορα του Βρανδεμβούργου και είχε τέκνα:
* Ιωάννης-Γεώργιος 1525-1598, εκλέκτορας του Βρανδεμβούργου.
* Βαρβάρα 1527-1595, παντρεύτηκε τον Γεώργιο Β΄ των Πιάστ δούκα του Μπρηγκ (πολωνικά: Μπζεκ).
* Φρειδερίκος 1530-1552, πρίγκιπας-αρχιεπίσκοπος του Μαγδεβούργου και διοικητής του πριγκιπάτου-επισκοπής του Χάλμπερστατ.
* Ελισάβετ 1528-1529, Αλβέρτος 1532, Γεώργιος 1532, Παύλος 1534, απεβίωσαν νήπια.

## Πηγές
* Chisholm, Hugh, ed. (1911). "Joachim II" . Encyclopædia Britannica. 15 (11th ed.). Cambridge University Press.

## Παραπομπές

Κατηγορία:Πριγκίπισσες της Γερμανίας
Κατηγορία:Οίκος των Βέττιν
Κατηγορία:Μαργραβίνες της Γερμανίας
Βαρβάρα Γιαγκελλόνων

H **Βαρβάρα**, Barbara Jagiellon (15 Ιουλίου 1478 - 15 Φεβρουαρίου 1534) από τον Οίκο των Γιαγκελλόνων ήταν πριγκίπισσα της Πολωνίας και με τον γάμο της έγινε δούκισσα της Σαξονίας.

## Βιογραφία
Ήταν η τέταρτη κόρη του Καζίμιρ Δ΄ της Πολωνίας & μεγάλου δούκα της Λιθουανίας και της Ελισάβετ των Αψβούργων, κόρης του Αλβέρτου Β΄ της Γερμανίας.

## Οικογένεια
Παντρεύτηκε το 1496 τον Γεώργιο των Βέττιν δούκα της Σαξονίας και είχε τέκνα:
* Ιωάννης 1498-1536, διάδοχος της Σαξονίας.
* Φρειδερίκος 1504-1539, διάδοχος της Σαξονίας.
* Χριστίνα 1505-1549, παντρεύτηκε τον Φίλιππο Α΄ λάντγκραβο της Έσσης.
* Μαγδαληνή 1507-1534, παντρεύτηκε τον Ιωακείμ Β΄ Έκτορα των Χοεντσόλερν εκλέκτορα του Βρανδεμβούργου.
* Χριστόφορος 1497, Βόλφγκανγκ 1499-1500, Άννα 1500, Χριστόφορος 1501, Αγνή 1503, Μαργαρίτα 1508-1510, απεβίωσαν νωρίς.

## Πρόγονοι

## Πηγές
* Z. Wdowiszewski: Genealogia Jagiellonów i Domu Wazów w Polsce, Avalon, Kraków 2005, pp. 131–132 and genealogical table in p. 210.

## Παραπομπές

Κατηγορία:Οίκος των Γιαγκελλόνων
Κατηγορία:Δούκισσες της Σαξονίας
Κατηγορία:Μαργραβίνες του Μάισσεν
Κατηγορία:Πολωνές πριγκίπισσες
Ελισάβετ της Έσσης (1502-1557)

H **Ελισάβετ**, γερμ. Elisabeth von Hessen (4 Μαρτίου 1502 - 6 Δεκεμβρίου 1557) από τον Οίκο της Έσσης ήταν κόρη του λαντγκράβου της Έσσης· παντρεύτηκε τον διάδοχο του δουκάτου της Σαξονίας.

## Βιογραφία
Ήταν η μόνη (επιζήσασα) κόρη του Γουλιέλμου Β΄ λαντγκράβου της Έσσης και της Άννας, κόρης του Μάγκνους Β΄ δούκα του Μεκλεμβούργου.

## Οικογένεια
Παντρεύτηκε το 1516 τον Ιωάννη των Βέττιν διάδοχο στο δουκάτο της Σαξονίας.Δεν απέκτησαν απογόνους.

## Πρόγονοι

## Πηγές
* Joan Elizabeth Wigand, History of the Regent of Hesse-Cassel(page 37 to 39), Cassel, 1882, facsimile edition Past Edition Dieter Carl, Vellmar 2001, ISBN 3-9807814-0-2
* Elisabeth Werl, Duchess Elizabeth of Saxony (1502-1557) as sister of Landgraf Philipps the Great of Hesse, Hessisches Yearbook of National History 7 (1957), p. 199-229.
* Pauline Puppel, Elisabeth of Rochlitz, in: Landgrave Philip the Magnanimous 1504-1567. Hessen in the heart of the reform, companion volume to an exhibition of Hesse, ed. Ursula Braasch-Schwersmann, Hans Schneider and William E. Winterhager, Marburg/Neustadt an der Aisch, 2004, p. 192-193.

## Παραπομπές


Κατηγορία:Οίκος της Έσσης
Μητροπολίτης Σερρών Γερμανός

Ο **Γερμανός** ήταν Μητροπολίτης Σερρών περί το 1466-1467.

Το όνομά του δεν αναφέρεται στους επισκοπικούς καταλόγους. Υπογράφει όμως στην Μονή Παμμακαρίστου (τότε έδρα του Πατριαρχείου) ως Μητροπολίτης Σερρών την καθαίρεση του Πατριάρχη Μάρκου Ξυλοκαράβη, δωδέκατος μεταξύ εικοσιπέντε αρχιερέων.

## Παραπομπές


Γερμανος
Σίβυλλα της Σαξονίας

H **Σίβυλλα**, γερμ. Sibylle von Sachsen von Wettin (2 Μαΐου 1515 - 18 Ιουλίου 1592) από τον Οίκο των Βέττιν ήταν κόρη του δούκα της Σαξονίας και με τον γάμο της έγινε δούκισσα της Σαξονίας-Λάουενμπουργκ.

## Βιογραφία
Ήταν η πρώτη κόρη του Ερρίκου Δ΄ δούκα της Σαξονίας και της Αικατερίνης, κόρης του Μάγκνους Β΄ δούκα του Μεκλεμβούργου.

## Οικογένεια
Παντρεύτηκε το 1540 τον Φραγκίσκο Α΄ των Ασκάνια δούκα της Σαξονίας-Λάουενμπουργκ και είχε τέκνα:
* Δωροθέα 1543-1586, παντρεύτηκε τον Βόλφγκανκ των Γουέλφων δούκα του Μπράουνσβαϊγκ-Γκρούμπενχαγκεν.
* Μάγκνους Β΄ 1543-1603, δούκας της Σαξονίας-Λάουενμπουργκ.
* Ούρσουλα 1545-1620, παντρεύτηκε τον Ερρίκο Ζ΄ των Γουέλφων δούκα του Μπράουνσβαϊγκ-Ντάννενμπερκ.
* Φραγκίσκος Β΄ 1547-1619, δούκας της Σαξονίας-Λάουενμπουργκ.
* Ερρίκος 1550-1585, αρχιεπίσκοπος της Βρέμης.
* Μαυρίκιος 1551-1612, δούκας της Σαξονίας-Λάουενμπουργκ.
* Σιδωνία-Αικατερίνη απεβ. 1594, παντρεύτηκε πρώτα τον Βεντσέσλαο Γ΄ Αδάμ των Πιάστ δούκα του Τσέσυν.
* Φρειδερίκος 1554-1586, μέλος του Συλλόγου (canon) των καθεδρικών στην Κολωνία και στη Βρέμη.
* Αλβέρτος 1542-1544, απεβ. 2 ετών.

## Πηγές
* Edward Machatschek: History of the Kingdom of Saxony: According to credible sources: deeds, documents, annals, chronicles, memorial books, memoirs, reports of the nuncius, commentaries, bullaria, private and public letters, speeches, state papers and collections of laws, as proven by careful comparison of older and newer histories, p. 301
* Peter von Kobbe: History and regional description of the Duchy of Lauenberg, Volume 1, p. 295, p. 336 ff.

## Παραπομπές


Κατηγορία:Οίκος των Βέττιν
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1969

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 1969** ήταν η 13η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Εμμανουήλ Διακάκης της Χ.Α.Ν. Αθηνών και η Μαρία Λουκά του Α.Ο. Προφήτη Ηλία αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


## Εξωτερικοί σύνδεσμοι
* Ελληνική Φίλαθλη Ομοσπονδία Επιτραπέζιας Αντισφαίρισης — Πρωταθλητές Ελλάδας — Απλό Ανδρών-Απλό Γυναικών (1948–2018) 

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 1969
Σιδωνία της Σαξονίας

H **Σιδωνία**, (γερμανικά: **Sidonia von Sachsen von Wettin**) (8 Μαρτίου 1518 - 4 Ιανουαρίου 1575) από τον Οίκο των Βέττιν ήταν κόρη του δούκα της Σαξονίας και με τον γάμο της έγινε δούκισσα του Μπράουνσβαϊγκ-Λύνεμπουργκ-Κάλενμπεργκ.

## Βιογραφία
Ήταν η τρίτη κόρη του Ερρίκου Δ΄ δούκα της Σαξονίας και της Αικατερίνης, κόρης του Μάγκνους Β΄ δούκα του Μεκλεμβούργου.

## Οικογένεια
Παντρεύτηκε το 1545 τον Ερρίκο Β΄ των Γουέλφων δούκα του Μπράουνσβαϊγκ-Λύνμεπουργκ-Κάλενμπεργκ. Δεν απέκτησαν απογόνους.

## Πηγές
* Martin Schemel: Eine christliche Leichpredigte, vber der Leich der Durchleuchtigen Hochgebornen Fürstin vnd Frawn, Frawen Sidonien gebornen Hertzogin zu Sachsen, vnd Fürstin zu Braunschweig vnd Lüneburg, gethan zu Freibergk in der Thumkirchen. Durch M. Martinum Schemel Predigern zu Weissenfels etc. Schwertel, 1575.

## Παραπομπές


Κατηγορία:Οίκος των Βέττιν
Κατηγορία:Δούκισσες του Μπράουνσβαϊγκ-Λύνεμπουργκ
Χουάν Φερνάντο Κιντέρο

Ο **Χουάν Φερνάντο Κιντέρο** (*Juan Fernando Quintero*, γεννήθηκε 18 Ιανουαρίου 1993) είναι Κολομβιανός ποδοσφαιριστής ο οποίος αγωνίζεται ως επιθετικός μέσος για τη Σεντσέν και την εθνική Κολομβίας. Το μέγεθός του και ο τρόπος παιχνιδιού, καθώς και το αριστερό του πόδι, έχουν οδηγήσει σε συγκρίσεις με τον Λιονέλ Μέσι.

Το 2012 ο Κιντέρο είχε αρχίσει ήδη να τραβάει τα βλέμματα, όταν αγωνιζόταν με την Ιταλική Πεσκάρα. Το 2013 αποκτήθηκε από την Πόρτο για 5 εκατομμύρια ευρώ. Τη σαιζόν 2015-16 δόθηκε δανεικός στη Σταντ-Ρενναί, έπειτα στην Ιντεπεντιέντε Μεδεγίν και εν τέλει στην Ρίβερ Πλέιτ. Η Ρίβερ Πλέιτ τον απέκτησε το 2019 για 3,5 εκατομμύρια ευρώ.

Ο Κιντέρο εκπροσωπεί την εθνική Κολομβίας από το 2012. Στο πρωτάθλημα νέων Νοτίου Αμερικής το 2013 οδήγησε την Κολομβία στον τρίτο της τίτλο και ψηφίστηκε καλύτερος παίκτης του τουρνουά. Ο Κιντέρο ήταν μέλος της αποστολής της Κολομβίας στο Παγκόσμιο Κύπελλο του 2014, όπου σκόραρε εναντίον της Ακτής Ελεφαντοστού στους ομίλους. Στο Παγκόσμιο Κύπελλο του 2018 σκόραρε εναντίον της Ιαπωνίας, και έγινε ο πρώτος Κολομβιανός ο οποίος σκόραρε σε δύο Μουντιάλ.

## Παραπομπές


Κατηγορία:Κολομβιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Ενβιγάδο Φούτμπολ Κλουμπ
Κατηγορία:Ποδοσφαιριστές Ατλέτικο Νασιονάλ
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Ιντεπεντιέντε Μεδεγίν
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Αιμιλία της Σαξονίας

H **Αιμιλία**, γερμ. *Emilie von Sachsen von Wettin* (27 Ιουλίου 1516 – 9 Απριλίου 1591), από τον Οίκο των Βέττιν, ήταν κόρη του δούκα της Σαξονίας και με τον γάμο της έγινε μαργραβίνα του Βρανδεμβούργου Άνσμπαχ.

## Βιογραφία
Ήταν η δεύτερη κόρη του Ερρίκου Δ΄ δούκα της Σαξονίας και της Αικατερίνης του Μεκλεμβούργου, κόρης του Μάγκνους Β΄ δούκα του Μεκλεμβούργου.

## Οικογένεια
Παντρεύτηκε το 1533 τον Γεώργιο των Χοεντσόλερν μάργραβο του Βρανδεμβούργου-Άνσμπαχ και είχε τέκνα:
* Σοφία 1535-1587, παντρεύτηκε τον Ερρίκο ΙΑ΄ των Πιάστ, δούκα της Λεγκνίτσα.
* Βαρβάρα 1536-1587.
* Δωροθέα-Αικατερίνη 1538-1604, παντρεύτηκε τον Ερρίκο Ε΄, κύριο του Πλάουεν και μπουργκράβο του Μάισσεν.
* Γεώργιος-Φρειδερίκος 1539-1603, μαργράβος του Βρανδεμβούργου-Άνσμπαχ.

## Πηγές
* Siegfried Hänle (1878): "George Frederick (Margrave of Brandenburg-Ansbach and Brandenburg-Bayreuth)", Allgemeine Deutsche Biographie (ADB) (in German), 8, Leipzig: Duncker & Humblot, pp. 614–619 (mentioned in the article about her son)

## Παραπομπές


Κατηγορία:Οίκος των Βέττιν
Κατηγορία:Μαργραβίνες της Γερμανίας
Αικατερίνη του Μεκλεμβούργου

H **Αικατερίνη**, γερμ. Catherine von Mecklenburg (1487 - 6 Ιουνίου 1561) από τον Οίκο του Μεκλεμβούργου ήταν κόρη του δούκα του Μεκλεμβούργου και με τον γάμο της έγινε δούκισσα της Σαξονίας.

## Βιογραφία
Ήταν η τέταρτη κόρη του Μάγκνους Β΄ δούκα του Μεκλεμβούργου και της Σοφίας, κόρης του Έρικ Β΄ δούκα της Πομερανίας.

## Οικογένεια
Παντρεύτηκε το 1512 τον Ερρίκο Δ΄ των Βέττιν δούκα της Σαξονίας και είχε τέκνα:
* Σίβυλλα 1515-1592, παντρεύτηκε τον Φραγκίσκο Α΄ των Ασκάνια δούκα τη Σαξονίας-Λάουενμπουργκ.
* Αιμιλία 1516-1591, παντρεύτηκε τον Γεώργιο των Χοεντσόλερν μάργραβο του Βρανδεμβούργου-Άνσμπαχ.
* Σιδωνία 1518-1575, παντρεύτηκε τον Έρικ Β΄ των Γουέλφων δούκα του Μπράυνσβαϊγκ-Λύνεμπουργκ-Κάλενμπερκ.
* Μαυρίκιος 1521-1553, εκλέκτορας της Σαξονίας.
* Αύγουστος 1526-1586, εκλέκτορας της Σαξονίας.
* Σεβερίνος 1522-1533, απεβ. 11 ετών.

## Πρόγονοι

## Πηγές
* Elizabeth Werl (1977), "Catherine, Duchess of Saxony, born Duchess of Mecklenburg", Neue Deutsche Biographie (NDB) (in German), 11, Berlin: Duncker & Humblot, pp. 325–326
* Franz Otto Stichart: Gallery of the Saxon princesses. Biographical sketches of all the ancestress of the royal house of Saxony, Fleischer, Leipzig, 1857, p. 229-247 (Google Book Search).
* Theodor Distel: News on the Duchess Catherine of Saxony and her people In: New archive for Saxon history (NASG), Volume 15, 1894, ISSN 0944-8195, p. 326 ff. (digitized).

## Παραπομπές


Κατηγορία:Οίκος του Μεκλεμβούργου
Κατηγορία:Δούκισσες της Σαξονίας
Κατηγορία:Μαργραβίνες του Μάισσεν